ddrg/super_eurlex huggingface dataset:
Komission päätös, tehty 7 päivänä marraskuuta 2000, eräistä lampaiden bluetongue-taudin vastaisista suojatoimenpiteistä Baleaarien autonomisella alueella Espanjassa (tiedoksiannettu numerolla K(2000) 3256) (ETA:n kannalta merkityksellinen teksti)



Virallinen lehti nro L 290 , 17/11/2000 s. 0051 - 0051



Komission päätös, tehty 7 päivänä marraskuuta 2000, eräistä lampaiden bluetongue-taudin vastaisista suojatoimenpiteistä Baleaarien autonomisella alueella Espanjassa (tiedoksiannettu numerolla K(2000) 3256) (ETA:n kannalta merkityksellinen teksti) (2000/715/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 3 kohdan, sekä katsoo seuraavaa: (1) Espanja ilmoitti komissiolle 10 päivänä lokakuuta 2000, että lammastiloilla on esiintynyt bluetongue-tautia Baleaarien saaristoon kuuluvilla Mallorcan ja Menorcan saarilla. (2) Taudin leviämisen estämiseksi komissio teki 13 päivänä lokakuuta 2000 päätöksen 2000/624/EY(3) eräistä bluetongue-taudin vastaisista suojatoimenpiteistä Baleaarien autonomisella alueella Espanjassa. (3) Direktiivin 90/425/ETY 10 artiklan 3 kohdassa säädetään, että komission kiireellisenä toteuttama toimenpide edellyttää vahvistusta pysyvältä eläinlääkintäkomitealta, joka voi myös muuttaa toimenpidettä tai kumota sen. (4) Epidemian kehityksen vuoksi päätöksessä 2000/624/EY vahvistettujen toimenpiteiden muuttaminen ei ole perusteltua. (5) Näin ollen päätöksessä 2000/624/EY vahvistettujen toimenpiteiden soveltamista olisi jatkettava. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Espanjan on kiellettävä bluetongue-taudille alttiisiin eläinlajeihin kuuluvien elävien eläinten sekä niiden siemennesteen, munasolujen ja alkioiden vienti Baleaarien autonomiselta alueelta. 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi, ja niiden on ilmoitettava siitä komissiolle viipymättä. 3 artikla Kumotaan päätös 2000/624/EY. 4 artikla Tämä päätös on osoitettu kaikille jäsenvaltioille. Tehty Brysselissä 7 päivänä marraskuuta 2000. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 260, 14.10.2000, s. 57.
Komission päätös, tehty 14 päivänä marraskuuta 2000, klassiseen sikaruttoon liittyvistä suojatoimenpiteistä Yhdistyneessä kuningaskunnassa tehdyn päätöksen 2000/528/EY muuttamisesta kolmannen kerran (tiedoksiannettu numerolla K(2000) 3334) (ETA:n kannalta merkityksellinen teksti)



Virallinen lehti nro L 288 , 15/11/2000 s. 0030 - 0030



Komission päätös, tehty 14 päivänä marraskuuta 2000, klassiseen sikaruttoon liittyvistä suojatoimenpiteistä Yhdistyneessä kuningaskunnassa tehdyn päätöksen 2000/528/EY muuttamisesta kolmannen kerran (tiedoksiannettu numerolla K(2000) 3334) (ETA:n kannalta merkityksellinen teksti) (2000/705/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna neuvoston direktiivillä 92/118/ETY(2), ja erityisesti sen 10 artiklan, sekä katsoo seuraavaa: (1) Yhdistyneessä kuningaskunnassa on havaittu klassisen sikaruton taudinpurkauksia. (2) Elävillä sioilla käytävän kaupan vuoksi taudinpurkaukset saattavat vaarantaa muiden jäsenvaltioiden sikakarjat. (3) Komission päätöksessä 2000/528/EY(3), sellaisena kuin se on viimeksi muutettuna päätöksellä 2000/651/EY(4), säädetään eräistä Yhdistyneessä kuningaskunnassa todetun klassisen sikaruton vastaisista suojatoimenpiteistä yhteisössä. (4) Päätöksen 2000/528/EY voimassaoloajan jatkamiseksi se on muutettava kolmannen kerran ottaen huomioon epidemiologisen tilanteen kehittyminen. (5) Tämä päätös on pysyvän eläinlääkintäkomitean lausunnon mukainen, ON TEHNYT TÄMÄN PÄÄTÖKSEN: 1 artikla Korvataan päätöksen 2000/528/EY 7 artiklassa oleva ilmaisu "15 päivään marraskuuta" ilmaisulla "20 päivään joulukuuta". 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä marraskuuta 2000. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 214, 25.8.2000, s. 42. (4) EYVL L 272, 25.10.2000, s. 46.
2000/689/EY: Komission päätös, tehty 6 päivänä marraskuuta 2000, hevoseläinten liikkuvuutta ja niiden lähettämistä koskevista suojatoimenpiteistä eräissä Länsi-Niilin virustaudin saastuttamissa Ranskan osissa tehdyn komission päätöksen 2000/552/EY muuttamisesta (tiedoksiannettu numerolla K(2000) 3173) (ETA:n kannalta merkityksellinen teksti)



Virallinen lehti nro L 285 , 10/11/2000 s. 0022 - 0023



Komission päätös, tehty 6 päivänä marraskuuta 2000, hevoseläinten liikkuvuutta ja niiden lähettämistä koskevista suojatoimenpiteistä eräissä Länsi-Niilin virustaudin saastuttamissa Ranskan osissa tehdyn komission päätöksen 2000/552/EY muuttamisesta (tiedoksiannettu numerolla K(2000) 3173) (ETA:n kannalta merkityksellinen teksti) (2000/689/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, sekä katsoo seuraavaa: (1) Eräissä Ranskan departementeissa hevosissa on todettu Länsi-Niilin virustautia, ei-tarttuvaa vektorihyönteisten levittämää virustautia, johon liittyy enkefaliitin kliinisiä merkkejä. (2) Tämä tauti voi aiheuttaa vaaran ihmisille ja hevoseläimille. (3) Tämän vuoksi komissio teki 15 päivänä syyskuuta 2000 hevoseläinten liikkuvuutta ja niiden lähettämistä koskevista suojatoimenpiteistä eräissä Länsi-Niilin virustaudin saastuttamissa Ranskan osissa päätöksen 2000/552/EY(3). (4) Toimenpiteiden mukauttamiseksi nykyiseen epidemiologiseen tilanteeseen komission päätös 2000/552/EY on tarpeen muuttaa taudin vaivaamilta alueilta Ranskasta lähetettävien hevoseläinten osalta. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2000/552/EY liitteet I ja II tämän päätöksen liitteellä. 2 artikla Jäsenvaltioiden on muutettava Ranskaan soveltamansa toimenpiteet tämän päätöksen mukaisiksi. Niiden on ilmoitettava niistä komissiolle. 3 artikla Tätä päätöstä sovelletaan 30 päivään marraskuuta 2000. 4 artikla Tämä päätös on osoitettu kaikille jäsenvaltioille. Tehty Brysselissä 6 päivänä marraskuuta 2000. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 234, 16.9.2000, s. 48. LIITE "LIITE I Seuraavat Ranskan departementit: - Hérault (34) - Gard (30) - Bouches-du-Rhônen departementin (13) moottoritie nro 7:n länsipuolinen osa LIITE II >PIC FILE= "L_2000285FI.002304.EPS">"
2000/687/EY: Neuvoston päätös, tehty 7 päivänä marraskuuta 2000, luvan antamisesta Portugalin tasavallalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 9 päivään huhtikuuta 2001 asti



Virallinen lehti nro L 285 , 10/11/2000 s. 0019 - 0019



Neuvoston päätös, tehty 7 päivänä marraskuuta 2000, luvan antamisesta Portugalin tasavallalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 9 päivään huhtikuuta 2001 asti (2000/687/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 354 artiklan 3 kohdan, ottaa huomioon komission ehdotuksen, sekä katsoo seuraavaa: (1) Portugalin tasavallan hallituksen ja Etelä-Afrikan tasavallan hallituksen välisiä keskinäisiä kalastussuhteita koskeva, 9 päivänä huhtikuuta 1979 allekirjoitettu sopimus tuli voimaan samana päivänä ensin kymmenen vuoden ajaksi. Se on tämän jälkeen voimassa määrittämättömän ajan, jollei sitä sanota irti ilmoittamalla siitä kaksitoista kuukautta etukäteen. (2) Liittymisasiakirjan 354 artiklan 2 kohdassa määrätään, että Portugalin tasavallan kolmansien maiden kanssa tekemien kalastussopimusten oikeuksiin ja velvollisuuksiin ei vaikuteta sinä aikana, jona näiden sopimusten määräykset pidetään tilapäisesti voimassa. (3) Saman asiakirjan 354 artiklan 3 kohdan mukaisesti neuvosto tekee ennen Portugalin tasavallan kolmansien maiden kanssa tekemien kalastussopimusten voimassaolon päättymistä niistä johtuvat, kalastustoiminnan säilyttämisen kannalta aiheelliset päätökset, mukaan lukien mahdollisuus pidentää voimassaoloa enintään yhden vuoden kerrallaan. Edellä mainitun sopimuksen voimassaoloa on jatkettu 9 päivään huhtikuuta 2000(1). (4) Asianomaisten yhteisön alusten kalastustoiminnan keskeytymisen välttämiseksi olisi Portugalin tasavallalle annettava lupa jatkaa mainitun sopimuksen voimassaoloa 9 päivään huhtikuuta 2001, ON TEHNYT TÄMÄN PÄÄTÖKSEN: 1 artikla Annetaan Portugalin tasavallalle lupa jatkaa keskinäisiä kalastussuhteita Etelä-Afrikan tasavallan kanssa koskevaa, 9 päivänä huhtikuuta 1979 voimaan tullutta sopimusta 9 päivään huhtikuuta 2001. 2 artikla Tämä päätös on osoitettu Portugalin tasavallalle. Tehty Brysselissä 7 päivänä marraskuuta 2000. Neuvoston puolesta Puheenjohtaja D. Voynet (1) EYVL L 209, 7.8.1999, s. 30.
2000/683/EG, EHTY, Euratom: Neuvoston ja komission päätös, tehty 12 päivänä lokakuuta 2000, pöytäkirjan tekemisestä Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimukseen



Virallinen lehti nro L 283 , 09/11/2000 s. 0027 - 0027



Neuvoston ja komission päätös, tehty 12 päivänä lokakuuta 2000, pöytäkirjan tekemisestä Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimukseen (2000/683/EY, EHTY, Euratom) EUROOPAN UNIONIN NEUVOSTO ja EUROOPAN YHTEISÖJEN KOMISSIO, jotka ottavat huomioon Euroopan yhteisön perustamissopimuksen ja erityisesti sen 44 artiklan 1 kohdan, 47 artiklan 2 kohdan viimeisen virkkeen, 55 artiklan, 57 artiklan 2 kohdan, 71 artiklan, 80 artiklan 2 kohdan sekä 93, 94, 133 ja 308 artiklan yhdessä sen 300 artiklan 2 kohdan toisen virkkeen ja 3 kohdan toisen alakohdan kanssa, ottavat huomioon Euroopan hiili- ja teräsyhteisön perustamissopimuksen ja erityisesti sen 95 artiklan, ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, ottavat huomioon komission ehdotuksen, ottavat huomioon Euroopan parlamentin puoltavan lausunnon(1), ottavat huomioon neuvoston Euroopan atomienergiayhteisön perustamissopimuksen 101 artiklan mukaisesti antaman hyväksymisen, ovat kuulleet EHTY:n neuvoa-antavaa komiteaa ja saaneet neuvoston puoltavan lausunnon, sekä katsovat seuraavaa: (1) Euroopan yhteisöjen ja niiden jäsenvaltioiden sekä Ukrainan välisellä kumppanuus- ja yhteistyösopimuksella(2), joka tuli voimaan 1 päivänä maaliskuuta 1998, voidaan toteuttaa Euroopan yhteisöjen tavoitteita siltä osin kuin se on tärkeä osa Euroopan yhteisöjen ja niiden jäsenvaltioiden Ukrainaa koskevaa strategiaa. (2) Kumppanuus- ja yhteistyösopimus allekirjoitettiin ennen kuin Euroopan unioni laajentui käsittämään Itävallan, Suomen ja Ruotsin, ja sen vuoksi 10 päivänä huhtikuuta 1997 allekirjoitettiin pöytäkirja, jolla kyseiset kolme uutta jäsenvaltiota liitettiin kumppanuus- ja yhteistyösopimukseen. (3) Sopimuspuolet ovat sopineet, että pöytäkirjaa soveltavat väliaikaisesti Euroopan yhteisöt, Ukraina ja kaikki muut yhteisön jäsenvaltiot paitsi Itävalta, Ruotsi, Suomi, Tanska ja Portugali. (4) Kaikki pöytäkirjan allekirjoittajavaltiot ovat nyt ratifioineet mainitun pöytäkirjan, OVAT PÄÄTTÄNEET SEURAAVAA: 1 artikla Hyväksytään Euroopan yhteisön, Euroopan hiili- ja teräsyhteisön sekä Euroopan atomienergiayhteisön puolesta pöytäkirja Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimukseen. Pöytäkirjan teksti on tämän päätöksen liitteenä. 2 artikla Neuvoston puheenjohtaja antaa pöytäkirjan 4 artiklassa tarkoitetun ilmoituksen Euroopan yhteisön puolesta. Komission puheenjohtaja tekee mainitun ilmoituksen Euroopan hiili- ja teräsyhteisön ja Euroopan atomienergiayhteisön puolesta. Tehty Brysselissä 12 päivänä lokakuuta 2000. Neuvoston puolesta Puheenjohtaja H. Védrine Komission puolesta Puheenjohtaja R. Prodi (1) EYVL C 286, 22.9.1997, s. 82. (2) EYVL L 49, 19.2.1998, s. 3.
2000/471/EY: Euroopan parlamentin päätös, tehty 13 päivänä huhtikuuta 2000, vastuuvapauden myöntämisestä komissiolle EMOTR:n tukiosaston tilien tarkastamista ja hyväksymistä varainhoitovuosina 1993, 1994 ja 1995 koskevista päätöksistä



Virallinen lehti nro 040 , 07/02/2001 s. 0403 - 0404



Euroopan parlamentin päätös, tehty 13 päivänä huhtikuuta 2000, vastuuvapauden myöntämisestä komissiolle EMOTR:n tukiosaston tilien tarkastamista ja hyväksymistä varainhoitovuosina 1993, 1994 ja 1995 koskevista päätöksistä (2000/471/EY) EUROOPAN PARLAMENTTI, joka ottaa huomioon tulostilit ja rahoitusselvityksen varainhoitovuosiksi 1993, 1994 ja 1995 (C4-0128/1998 - C4-0372/1998 - C5-0167/2000), ottaa huomioon tutkimustuloksista tehdyt selvitykset, jotka koskevat EMOTR:n tukiosaston tilien tarkastamista ja hyväksymistä varainhoitovuonna 1993, 1994 ja 1995, ottaa huomioon tilintarkastustuomioistuimen vuosikertomuksen varainhoitovuodesta 1997(1) ja vuosikertomuksen varainhoitovuodesta 1998(2), ottaa huomioon tilintarkastustuomioistuimen erityiskertomukset varainhoitovuodesta 1993(3) ja yhteisön viljakauppaan liittyvien vientitukien, erityisten tuontijärjestelyjen ja alueellisten tukiohjelmien hoidosta(4), ottaa huomioon EY:n perustamissopimuksen ja erityisesti sen 276 artiklan, ottaa huomioon työjärjestyksen 93 artiklan ja liitteen V, ottaa huomioon talousarvion valvontavaliokunnan mietinnön (A5-0095/2000), 1. panee merkille, että 23. huhtikuuta 1997 ja 30. heinäkuuta 1997 suoritetut rahoitukselliset korjaukset 32397 miljoonan euron menoista varainhoitovuodelta 1993 olivat 744 miljoona euroa, 2. panee merkille, että 6. toukokuuta 1998 suoritetut rahoitukselliset korjaukset(5) 33593 miljoonan euron menoista varainhoitovuodelta 1994 olivat 308 miljoonaa euroa, 3. panee merkille, että 3. helmikuuta 1999, 28. heinäkuuta 1999 ja 1. maaliskuuta 2000 suoritetut rahoitukselliset korjaukset 34503 miljoonan euron menoista varainhoitovuodelta 1995 olivat 595 miljoonaa euroa, 4. myöntää komissiolle vastuuvapauden tilien tarkastamista ja hyväksymistä varainhoitovuosina 1993, 1994 ja 1995 koskevista päätöksistä, jollei Fléchardin tapausta, vientipalautusjärjestelmää ja yhteisen markkinajärjestelyn toimintaa koskevista uusista tiedoista muuta johdu, 5. kirjaa huomautuksensa päätöslauselmaan, joka on tämän päätöksen osana, 6. kehottaa puhemiestä välittämään tämän päätöksen ja parlamentin huomautukset sisältävän päätöslauselman komissiolle, neuvostolle, yhteisöjen tuomioistuimelle, tilintarkastustuomioistuimelle ja Euroopan investointipankille sekä julkaisemaan ne Euroopan yhteisöjen virallisessa lehdessä (L-sarja). Pääsihteeri Julian Priestley Puhemies Nicole Fontaine (1) EYVL C 349, 17.11.1998. (2) EYVL C 349, 3.12.1999. (3) EYVL C 52, 21.2.1997 ja EYVL C 121, 20.4.1998. (4) EYVL C 159, 26.5.1997. (5) Vrt. komission päätös 98/358/EY (EYVL L 163, 6.6.1998, s. 28).
2000/684/EY, EHTY, Euratom: Neuvoston ja komission päätös, tehty 12 päivänä lokakuuta 2000, pöytäkirjan tekemisestä Euroopan yhteisöjen ja niiden jäsenvaltioiden sekä Moldovan tasavallan kumppanuus- ja yhteistyösopimukseen



Virallinen lehti nro L 283 , 09/11/2000 s. 0036 - 0036



Neuvoston ja komission päätös, tehty 12 päivänä lokakuuta 2000, pöytäkirjan tekemisestä Euroopan yhteisöjen ja niiden jäsenvaltioiden sekä Moldovan tasavallan kumppanuus- ja yhteistyösopimukseen (2000/684/EY, EHTY, Euratom) EUROOPAN UNIONIN NEUVOSTO, ja EUROOPAN YHTEISÖJEN KOMISSIO, jotka ottavat huomioon Euroopan yhteisön perustamissopimuksen ja erityisesti sen 44 artiklan 1 kohdan, 47 artiklan 2 kohdan viimeisen virkkeen, 55 artiklan, 57 artiklan 2 kohdan, 71 artiklan, 80 artiklan 2 kohdan sekä 93, 94, 133 ja 308 artiklan yhdessä sen 300 artiklan 2 kohdan toisen virkkeen ja 3 kohdan toisen alakohdan kanssa, ottavat huomioon Euroopan hiili- ja teräsyhteisön perustamissopimuksen ja erityisesti sen 95 artiklan, ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, ottavat huomioon komission ehdotuksen, ottavat huomioon Euroopan parlamentin puoltavan lausunnon(1), ottavat huomioon neuvoston Euroopan atomienergiayhteisön perustamissopimuksen 101 artiklan mukaisesti antaman hyväksymisen, ovat kuulleet EHTY:n neuvoa-antavaa komiteaa ja saaneet neuvoston puoltavan lausunnon, sekä katsovat seuraavaa: (1) Euroopan yhteisöjen ja niiden jäsenvaltioiden sekä Moldovan tasavallan välisellä kumppanuus- ja yhteistyösopimuksella(2), joka tuli voimaan 1 päivänä heinäkuuta 1998, voidaan toteuttaa Euroopan yhteisöjen tavoitteita siltä osin kuin se on tärkeä osa Euroopan yhteisöjen ja niiden jäsenvaltioiden Moldovaa koskevaa strategiaa. (2) Kumppanuus- ja yhteistyösopimus oli allekirjoitettu ennen kuin Euroopan unioni laajentui käsittämään Itävallan, Suomen ja Ruotsin ja sen vuoksi 15 päivänä toukokuuta 1997 allekirjoitettiin pöytäkirja, jolla kyseiset kolme uutta jäsenvaltiota liitettiin kumppanuus- ja yhteistyösopimukseen. (3) Sopimuspuolet ovat sopineet, että pöytäkirjaa soveltavat väliaikaisesti Euroopan yhteisöt, Moldovan tasavalta ja kaikki muut yhteisön jäsenvaltiot paitsi Itävalta, Ruotsi, Suomi, Tanska ja Portugali. (4) Kaikki pöytäkirjan allekirjoittajavaltiot ovat nyt ratifioineet mainitun pöytäkirjan, OVAT PÄÄTTÄNEET SEURAAVAA: 1 artikla Hyväksytään Euroopan yhteisön, Euroopan hiili- ja teräsyhteisön sekä Euroopan atomienergiayhteisön puolesta pöytäkirja Euroopan yhteisöjen ja niiden jäsenvaltioiden sekä Moldovan tasavallan kumppanuus- ja yhteistyösopimukseen. Pöytäkirjan teksti on tämän päätöksen liitteenä. 2 artikla Neuvoston puheenjohtaja tekee pöytäkirjan 4 artiklassa tarkoitetun ilmoituksen Euroopan yhteisön puolesta. Komission puheenjohtaja tekee mainitun ilmoituksen Euroopan hiili- ja teräsyhteisön ja Euroopan atomienergiayhteisön puolesta. Tehty Brysselissä 12 päivänä lokakuuta 2000. Neuvoston puolesta Puheenjohtaja H. Védrine Komission puolesta Puheenjohtaja R. Prodi (1) EYVL C 286, 22.9.1997, s. 82. (2) EYVL L 181, 24.6.1998, s. 3.
2000/470/EY: Euroopan parlamentin päätös, tehty 13 päivänä huhtikuuta 2000, Euroopan hiili- ja teräsyhteisön (EHTY) varainhoitovuoden 1998 talousarvion toteuttamiseen liittyvien tilien päättämisestä



Virallinen lehti nro 040 , 07/02/2001 s. 0393 - 0395



Euroopan parlamentin päätös, tehty 13 päivänä huhtikuuta 2000, Euroopan hiili- ja teräsyhteisön (EHTY) varainhoitovuoden 1998 talousarvion toteuttamiseen liittyvien tilien päättämisestä (2000/470/EY) EUROOPAN PARLAMENTTI, joka ottaa huomioon tilintarkastustuomioistuimen kertomuksen EHTY:n tilinpäätöksestä 31. joulukuuta 1998(1), ottaa huomioon tilintarkastustuomioistuimen EHTY:n varainhoitovuotta 1998 koskevan vuosikertomuksen (sisältää myös EHTY:ä koskevan tarkastuslausuman) sekä komission vastaukset (C5-0153/2000(2), ottaa huomioon EHTY:n perustamissopimuksen ja erityisesti sen 78 g artiklan, ottaa huomioon työjärjestyksen 93 artiklan ja liitteen V, ottaa huomioon talousarvion valvontavaliokunnan mietinnön (A5-0092/2000), 1. panee merkille, että EHTY:n tuloslaskelma ja tase sekä EHTY:n varainhoitovuoden 1998 toimintatalousarvion toteutus oli seuraava: EHTY:N TASE 31. JOULUKUUTA 1998 VASTAAVAA >TAULUKON PAIKKA> VASTATTAVAA >TAULUKON PAIKKA> 31. JOULUKUUTA 1998 PÄÄTTYVÄN VARAINHOITOVUODEN TULOSLASKELMA KULUT >TAULUKON PAIKKA> TUOTOT >TAULUKON PAIKKA> EHTY:N TOIMINTATALOUSARVION TOTEUTUS TALOUSARVION TOTEUTUS >TAULUKON PAIKKA> VARAINHOITOVUODEN TULOKSEN MÄÄRITTÄMINEN >TAULUKON PAIKKA> 2. päättää EHTY:n varainhoitovuoden 1998 yleisen talousarvion toteutukseen liittyvät tilit, 3. kehottaa puhemiestä välittämään tämän päätöksen ja parlamentin huomautukset sisältävän päätöslauselman komissiolle, neuvostolle, tuomioistuimelle, tilintarkastustuomioistuimelle ja Euroopan investointipankille sekä julkaisemaan ne Euroopan yhteisöjen virallisessa lehdessä (L-sarja). Pääsihteeri Julian Priestley Puhemies Nicole Fontaine (1) EYVL C 240, 25.8.1999, s. 24. (2) EYVL C 338, 25.11.1999.
Neuvoston päätös, tehty 20 päivänä marraskuuta 2000, Euroopan unionin osallistumisesta aseiden keräämiseen ja hävittämiseen Albaniassa tehdyn neuvoston päätöksen 1999/320/YUTP kumoamisesta



Virallinen lehti nro L 292 , 21/11/2000 s. 0002 - 0002



Neuvoston päätös, tehty 20 päivänä marraskuuta 2000, Euroopan unionin osallistumisesta aseiden keräämiseen ja hävittämiseen Albaniassa tehdyn neuvoston päätöksen 1999/320/YUTP kumoamisesta (2000/723/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 23 artiklan 2 kohdan, ottaa huomioon yhteisen toiminnan 1999/34/YUTP Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen(1), ja erityisesti sen 7 artiklan, sekä katsoo seuraavaa: (1) Neuvosto teki 10 päivänä toukokuuta 1999 päätöksen 1999/320/YUTP Euroopan unionin osallistumisesta aseiden keräämiseen ja hävittämiseen Albaniassa(2), jolla pantiin täytäntöön yhteinen toiminta 1999/34/YUTP tukemalla Yhdistyneiden Kansakuntien aseidenriisuntaosaston ja Yhdistyneiden Kansakuntien kehitysohjelman (UNDP) koehanketta "Aseiden luovuttaminen Albanian Gramshin alueen kehittämisen vastineeksi". (2) Neuvosto teki 17 päivänä joulukuuta 1999 päätöksen 1999/846/YUTP(3), jolla muutetaan päätöstä 1999/320/YUTP Elbasanin ja Peshkopjan alueiden lisäämiseksi siihen. (3) Yhdistyneiden Kansakuntien kehitysohjelman (UNDP) edustaja ilmoitti 5 päivänä huhtikuuta 2000 komissiolle, ettei UNDP voinut sitoutua täyttämään komission sille päätöksen 1999/320/YUTP mukaisesti esittämän sopimusluonnoksen ehtoja eikä etenkään sen 3 artiklaa, joka koskee Gramshin, Elbasanin ja Peshkopjan alueilta kerättyjen aseiden hävittämistä. (4) Tämän vuoksi on syytä kumota päätös 1999/320/YUTP sellaisena kuin se on muutettuna päätöksellä 1999/846/YUTP, ON PÄÄTTÄNYT SEURAAVAA: 1 artikla Kumotaan päätös 1999/320/YUTP. 2 artikla Tätä päätöstä noudatetaan päivästä, jona se tehdään. 3 artikla Tämä päätös julkaistaan virallisessa lehdessä. Tehty Brysselissä 20 päivänä marraskuuta 2000. Neuvoston puolesta Puheenjohtaja H. Védrine (1) EYVL L 9, 15.1.1999, s. 1. (2) EYVL L 123, 13.5.1999, s. 12. (3) EYVL L 326, 18.12.1999, s. 74.